Raġel ta' 41 sena jinsab fil-periklu tal-mewt wara li l-vann li kien qed isuq kien involut f'inċident tat-traffiku f'Ħ'Attard. L-inċident seħħ ilbieraħ għall-ħabta tal-4.30pm fi Triq l-Imdina. Fl-inċident kienu involuti żewġt irġiel: raġel ta' 28 sena miż-Żurrieq li kien qed isuq karozza, u raġel ta' 41 sena minn Wied il-Għajn kien qiegħed isuq vann. Fuq il-post marru tim mediku u membri tal-Protezzjoni Ċivili li taw l-Ewwel Għajnuna lis-sewwieq tal-vann, u ambulanza ħaditu l-Isptar Mater Dei. Il-Maġistrat tal-Għassa Gabriella Vella ġiet infurmata bil-każ u ħatret inkjesta. .td_uid_3_60f32a62881b4_rand.td-a-rec-img{text-align:left}.td_uid_3_60f32a62881b4_rand.td-a-rec-img img{margin:0 auto 0 0}